Opatrenie
Ministerstva financií Slovenskej republiky
z 11. decembra 2003,

ktorým sa mení a dopĺňa opatrenie Ministerstva financií Slovenskej republiky zo 16. decembra 2002 č. 23 054/2002-92, ktorým sa ustanovujú podrobnosti o postupoch účtovania a rámcovej účtovej osnove pre podnikateľov účtujúcich v sústave podvojného účtovníctva a o zmene a doplnení niektorých opatrení

Referent: Ing. Horváthová Mária					Číslo: 25167/2003-92
 	tel. č. 59583232

Ministerstvo financií Slovenskej republiky podľa § 4 ods. 2 zákona č. 431/2002 Z. z. o účtovníctve   ustanovuje:

Čl. I
	 Opatrenie Ministerstva financií Slovenskej republiky zo 16. decembra 2002 č. 23 054/2002-92,  ktorým sa ustanovujú podrobnosti o postupoch účtovania a rámcovej účtovej osnove pre podnikateľov účtujúcich v sústave podvojného účtovníctva (oznámenie č. 740/2002 Z. z.)  sa mení a dopĺňa takto:

1.	V § 7 ods. 3  tretej  vete sa vypúšťa slovo „konaní“.
2.	Poznámka pod čiarou k odkazu  4 znie:
„4) Zákon č. 595/2003  Z.z. o dani z príjmov.“. 
3.	V § 10 ods. 14 úvodnej vete  sa slová  „Daňové pohľadávky“ nahrádzajú slovami „Odložené daňové pohľadávky“.
4.	V § 10 ods. 14 písm. a) sa  slová „v akej je“ nahrádzajú slovami  „v akej nie je“.
5.	V § 11 ods. 4 sa vypúšťa slovo „hmotného“.
6.	Poznámky  pod čiarou k odkazom   5, 9 a 11   znejú:
„5) § 22 ods. 7 zákona č. 595/2003 Z. z.
  9) § 22 ods. 2 zákona č. 595/2003 Z. z.
 11) § 29 zákona č. 595/2003 Z. z.“.
7.	V § 13 odsek 7 znie: 
„(7) O hmotnom majetku, ktorého ocenenie sa rovná sume podľa osobitného predpisu9)  alebo je nižšie, s dobou použiteľnosti dlhšou ako jeden rok, ktorý nebol zaradený do dlhodobého hmotného majetku, sa účtuje ako o zásobách.“.
8.	V § 13 ods. 8 písmeno c) znie:
„c) majetok v nájme, ktorý  sa odpisuje v účtovníctve nájomcu za podmienok  ustanovených v osobitnom predpise,14)“.
Poznámka pod čiarou k odkazu 14 znie:
„14)  §  24 ods. 1 písm. a) zákona č. 595./2003 Z. z.“.
9.	V § 14 ods. 11 písm. b)  sa vypúšťa slovo „reálnej“.
10.	V § 16 ods. 24 a 25  sa slová  „ku dňu zostavenia účtovnej závierky“ nahrádzajú slovami „ku dňu, ku ktorému sa zostavuje účtovná závierka“.
11.	V § 17 ods. 8 sa slovo „O“ nahrádza slovom „V“.
12.	V § 19 ods. 1 sa na konci pripája táto veta:  „Pri  tvorbe  rezerv podľa  odseku  8 písm. s) sa môžu použiť poistno – matematické metódy a hodnota týchto rezerv sa upravuje na ich  hodnotu v čase účtovania a vykazovania.“.
13.	V § 19 ods. 8 sa za písmeno r)  vkladá nové  písmeno s), ktoré  znie:
„s) vyplácanie  odchodného, vyplácanie plnení  pre zamestnancov  pri  životných    jubileách  alebo  pracovných  jubileách  a iných plnení  pre zamestnancov (zamestnanecké požitky),“.
Doterajšie písmená  s) až v) sa označujú  ako písmená  t) až w).
14.	 V § 19 ods. 9 sa odkaz 17 nad slovom „majetku“ vypúšťa.
15.	V § 21 sa vypúšťa odsek 2 vrátane poznámky pod čiarou k odkazu 18. 
Doterajšie odseky 3 až 7 sa označujú ako odseky 2 až 6.
16.	V § 25 ods. 3  prvej vete sa slová „668 – Ostatné finančné výnosy“ nahrádzajú slovami „665 – Výnosy z dlhodobého finančného majetku“ a vypúšťa sa  druhá veta vrátane poznámky pod čiarou k odkazu 19.
17.	V § 26 ods. 1 sa za prvú vetu vkladá  nová druhá veta, ktorá znie:
„Ocenením majetku a záväzkov  v účtovníctve sa rozumie ocenenie majetku a záväzkov  po zohľadnení  odpisov a opravných položiek.“.
18.	Za § 30 sa vkladá § 30a, ktorý  znie:
„ § 30a

Účtovanie finančného prenájmu
Na účely účtovania finančného  prenájmu  sa  rozumie
a)	finančným prenájmom  nájom majetku s dohodnutým právom  kúpy  prenajatého majetku, ak počas dohodnutej  doby  finančného prenájmu, nájomca užíva   prenajatý majetok za  jednorazovú dohodnutú  platbu alebo viac dohodnutých platieb uhrádzaných  počas dohodnutej doby nájmu majetku,
b)	dohodnutými platbami  jednotlivé platby uhrádzané nájomcom  prenajímateľovi  počas dohodnutej doby finančného prenájmu majetku; súčasťou dohodnutých platieb je aj kúpna cena19a), za ktorú na konci dohodnutej  doby  finančného prenájmu majetku prechádza vlastnícke právo  k prenajatému majetku  z prenajímateľa na nájomcu,
c)	istinou u prenajímateľa  celková suma dohodnutých platieb znížená o nerealizované finančné výnosy; nerealizovanými finančnými výnosmi sú budúce  finančné výnosy vypočítané prenajímateľom,  napríklad metódou efektívnej úrokovej miery a metódou prírastkovej výpožičkovej úrokovej miery,
d)	istinou u nájomcu celková suma dohodnutých platieb znížená o nerealizované finančné náklady (nájomné), pričom suma istiny u nájomcu sa rovná sume istiny u prenajímateľa; nerealizovanými finančnými nákladmi (nájomným) sú budúce finančné náklady, ktoré sú u  prenajímateľa  nerealizovanými  finančnými  výnosmi.
(2) V deň  odovzdania  majetku nájomcovi sa v účtovníctve  prenajímateľa účtuje  na ťarchu účtu 374 – Pohľadávky z nájmu  istina u prenajímateľa  so súvzťažným zápisom v prospech príslušného účtu účtovej triedy 6 - Výnosy. Vyradenie prenajatého majetku z účtovníctva prenajímateľa sa účtuje na ťarchu príslušného účtu nákladov so súvzťažným zápisom v prospech  príslušného  účtu majetku.
 (3) V deň splatnosti  dohodnutých   platieb sa v účtovníctve  prenajímateľa účtuje na ťarchu účtu  374 – Pohľadávky z nájmu  splatný   finančný výnos   so súvzťažným zápisom v prospech účtu 662 - Úroky.  Členenie  dohodnutých  platieb na istinu u prenajímateľa a finančný výnos sa uvedie v zmluve o finančnom prenájme, napríklad v splátkovom  kalendári týchto platieb.
 (4) Ku dňu, ku ktorému sa zostavuje účtovná závierka, sa v účtovníctve  prenajímateľa účtuje  na ťarchu účtu 374 – Pohľadávky z nájmu finančný výnos pripadajúci na obdobie od posledného dňa splatnosti  dohodnutých platieb do  dňa, ku ktorému sa zostavuje účtovná závierka so súvzťažným zápisom v prospech účtu 662 – Úroky.
 (5) Prijatie majetku prenajímateľom  z dôvodu predčasného ukončenia finančného prenájmu sa v účtovníctve prenajímateľa účtuje na ťarchu príslušného účtu majetku v ocenení podľa zmluvy  o finančnom prenájme so súvzťažným zápisom  v prospech účtu 325 - Ostatné záväzky. 
 (6) Finančné vysporiadanie prenajímateľa s nájomcom z  dôvodu predčasného ukončenia finančného prenájmu sa v účtovníctve prenajímateľa účtuje 
a)	v prospech účtu 374 – Pohľadávky z nájmu so súvzťažným zápisom na ťarchu účtu 325 – Ostatné záväzky, ak prenajímateľ odobral  prenajatý majetok  nájomcovi,
b)	na ťarchu účtu 315 – Ostatné pohľadávky  so súvzťažným zápisom v
1.	prospech účtu 374 – Pohľadávky z nájmu do výšky zostatku pohľadávky vzniknutej z finančného prenájmu, prípadne
2.	prospech účtu 648 – Ostatné prevádzkové výnosy.
(7)  Prijatie  majetku  nájomcom sa v účtovníctve  nájomcu  účtuje v deň prijatia majetku  na ťarchu príslušného  účtu  majetku v ocenení rovnajúcom sa istine u nájomcu so súvzťažným zápisom v prospech účtu  474  – Záväzky z nájmu.
(8) Majetok obstaraný finančným prenájmom sa v účtovníctve  nájomcu  odpisuje   podľa § 20.
(9) V deň  splatnosti  dohodnutých platieb sa v účtovníctve  nájomcu účtuje splatný  finančný náklad v prospech účtu 474 – Záväzky z nájmu so súvzťažným zápisom na ťarchu účtu 562 – Úroky. 
(10) Ku dňu, ku ktorému sa zostavuje účtovná závierka, sa v účtovníctve nájomcu účtuje v prospech účtu 474 – Záväzky z nájmu   finančný náklad pripadajúci na obdobie od posledného dňa splatnosti  dohodnutých platieb do dňa, ku ktorému sa zostavuje účtovná závierka, so súvzťažným zápisom na ťarchu účtu 562 – Úroky.
 (11) V deň  odovzdania majetku prenajímateľovi  z dôvodu predčasného ukončenia  finančného prenájmu sa v účtovníctve nájomcu účtuje takto:
a)	zostatková cena majetku v prospech príslušného  účtu účtovej skupiny 08 so súvzťažným zápisom na ťarchu účtu 551 - Odpisy,
b)	vyradenie majetku z účtovníctva  nájomcu na ťarchu príslušného účtu účtovej skupiny 08 – Oprávky k dlhodobému hmotnému majetku so súvzťažným zápisom v prospech príslušného účtu majetku. 
(12) Finančné vysporiadanie nájomcu s prenajímateľom z dôvodu predčasného ukončenia finančného prenájmu sa v účtovníctve nájomcu účtuje v prospech účtu 325 – Ostatné záväzky so súvzťažným zápisom na ťarchu
a)	účtu 474 – Záväzky z nájmu do výšky zostatku záväzku  vzniknutého z finančného prenájmu, prípadne
b)	účtu 548 – Ostatné prevádzkové náklady.
(13) Nárok na plnenie z finančného vysporiadania nájomcu s  prenajímateľom z dôvodu predčasného ukončenia finančného prenájmu sa v účtovníctve nájomcu účtuje v prospech účtu 648 – Ostatné prevádzkové výnosy so súvzťažným zápisom na ťarchu
a)	účtu 474 – Záväzky z nájmu, prípadne
b)	účtu 315 – Ostatné pohľadávky.
	(14) Výnos z predaja majetku, ktorý predávajúci súčasne nadobúda zmluvou o finančnom prenájme, sa v účtovníctve predávajúceho časovo rozlišuje počas dohodnutej doby finančného prenájmu v sume, ktorá je znížená o účtovnú hodnotu tohto majetku, ak sa pri jeho predaji dosiahol zisk.“.
	Poznámka pod čiarou k odkazu 19a znie:
„19a) § 19 ods. 5 písm. b) zákona č.595/2003 Z. z.“.
19.	V § 32 ods. 2  úvodnej vete sa za slovo „alebo“ vkladá slovo „právo“ a slová „a ďalej najmä“  sa nahrádzajú slovom „alebo“.
20.	V § 32  sa odsek 2  dopĺňa písmenom h), ktoré znie:
„h) dlhodobom majetku prenajatom formou finančného prenájmu.“.
21.	Poznámka pod čiarou k odkazu 20 znie:
„ 20) § 24 ods. 2 zákona č. 595/2003 Z. z.“. 
22.	V § 32 sa vypúšťa odsek 3.
23.	V § 33 ods. 5 sa za slová „v prospech účtu“  vkladá číslovka  „491“.
24.	§ 33 sa dopĺňa odsekom  7, ktorý znie: 
„(7) Na účte  042 -  Obstaranie dlhodobého hmotného majetku sa účtuje aj dlhodobý hmotný  majetok  obstaraný na  účely jeho predaja, na ktorom sa bude vykonávať technické zhodnotenie, a toto technické zhodnotenie.“. 
25.	V § 37 ods. 4  úvodnej vete sa za slová „začatím ich“ vkladá slovo „sériovej “.
26.	V § 37 ods. 4 písm. b) sa  slovo „nástrojov“ nahrádza  slovami „zhotovenie nástrojov“.
27.	V § 37 ods. 7 písm. b) sa slovo „zhotovenie“ nahrádza slovom „zhodnotenie“.
28.	V § 37 ods. 7 písm. d) sa za slovo „formuláciu“ vkladá čiarka a slovo „ dizajnu“ sa nahrádza slovom „dizajn“.
29.	V § 37 odsek 10 znie:
„(10)  Na účte 015 – Goodwill sa účtuje goodwill obstaraný napríklad
a)	kúpou, výmenou alebo vkladom podniku alebo jeho časti,
b)	rozdelením, splynutím alebo zlúčením obchodných spoločností alebo družstiev.“.
30.	V § 37 ods. 17 sa vypúšťajú slová „v časovej a vecnej súvislosti s účtovným obdobím, na ktoré sa vzťahujú“.
31.	V § 41 odsek  4  znie:
„(4) Technické zhodnotenie prenajatého dlhodobého majetku  odpisované nájomcom sa účtuje na účte, na ktorom by sa tento majetok účtoval,  ak by bol nájomca jeho vlastníkom.“.
32.	V § 47 odsek 13 znie:
„(13) Na účte 257 – Ostatné realizovateľné cenné papiere sa účtujú   ostatné krátkodobé cenné papiere, s ktorými sa neobchoduje na tuzemskej burze, zahraničnej burze alebo inom verejnom trhu.“.
33.	V § 50 ods. 2 sa za  slovo “ účtujú“ vkladá slovo „vydané“. 
34.	V § 50 ods. 6 sa slovo „poskytnuté“ nahrádza slovom „prijaté“ a vypúšťa sa slovo „presnú“.
35.	 V § 52 ods. 1 sa odkaz 19 nahrádza odkazom  30a.
Poznámka pod čiarou k odkazu 30a znie:
„30a) § 43 ods. 7 zákona č. 595/2003 Z. z.“.
36.	V § 52 sa vypúšťa odsek 2.
Doterajšie odseky 3 až 14 sa označujú ako odseky 2 až 13.
37.	V § 52 ods. 4 sa slová „účtu 311 - Odberatelia, 315 – Ostatné pohľadávky, 335 – Pohľadávky voči zamestnancom, 378 - Iné pohľadávky alebo na ťarchu účtov v účtovných triedach 0, 1 a 5“   nahrádzajú slovami „príslušného účtu majetku a účtu účtovej triedy 5“.
38.	V § 52 ods. 6 sa slovo „odpočet“ nahrádza slovom „odpočítanie“  a slová „účtov 321 - Dodávatelia, 325 – Ostatné záväzky, 379 – Iné záväzky, 471 – Dlhodobé záväzky v rámci konsolidovaného celku, 474 – Záväzky z nájmu a 479 – Ostatné dlhodobé záväzky“  sa nahrádzajú slovami „príslušných účtov záväzkov“.
39.	V § 55 odsek 4 znie:
„(4) Na účte 374 – Pohľadávky z nájmu sa v účtovníctve prenajímateľa účtujú pohľadávky z nájmu majetku vrátane finančného prenájmu.“. 
40.	V § 56 ods. 6 sa vypúšťajú slová „ďalej pokuty, penále“.
41.	V § 57 ods. 1 sa  odkaz 33 nad slovom „predpisu“ nahrádza odkazom 4. Súčasne sa  vypúšťa  poznámka pod čiarou k odkazu 33.
42.	V § 60 ods. 2 sa odkaz 17 nad slovami „rezervy“ a  „majetku“ vypúšťa.
43.	V § 61 odsek 8 znie:
„(8) Na účte 474 – Záväzky z nájmu sa v účtovníctve nájomcu účtujú dlhodobé záväzky z nájmu  majetku vrátane finančného prenájmu.“.
44.	V § 66 posledná veta znie:
„Na ťarchu účtu 524 – Zákonné sociálne zabezpečenie sa účtuje aj príspevok do garančného fondu.“.
45.	V § 68 odsek 5 znie:
„(5) Na ťarchu účtu 546 – Odpis pohľadávky sa účtuje odpis pohľadávky pri trvalom upustení od jej vymáhania.“.  
46.	V § 72 ods. 2  a  § 82 ods. 2  sa slová „majetku a záväzkov“ nahrádzajú slovami „majetku, záväzkov alebo účtu 491 – Vlastné imanie fyzickej osoby - podnikateľa“.
47.	V § 86 ods. 1 písm. i) sa slová „počiatočný stav príslušného účtu“ nahrádzajú slovami „zostatková hodnota dlhodobého nehmotného majetku účtuje na príslušný účet“ a vypúšťa sa slovo „zaúčtuje“.
48.	Za § 86  sa vkladá § 86a, ktorý znie:
„§ 86a
(1) O prenajatom majetku, ktorý  spĺňa podmienky podľa § 30a  a zmluva o nájme bola uzavretá   do 31. decembra 2003 sa účtuje podľa doterajších predpisov, ak  sa  nedohodne  účtovanie  o tomto majetku podľa tohto opatrenia.
(2) V účtovníctve účtovných jednotiek, ktoré  vykonali  účtovnú operáciu podľa § 86 ods. 1 písm. e)   sa opraví účtovný zápis  zúčtovaním   opravnej položky vytvorenej k cenným papierom a podielom, ktoré sa podľa § 27 zákona oceňujú reálnou hodnotou   v prospech príslušného účtu účtovej triedy 6.“.
      49. V prílohe  účtovej triede 3 účtovej skupine 37 sa slová „374- Pohľadávky z prenájmu“  nahrádzajú  slovami „374- Pohľadávky z nájmu“.
       50. V prílohe účtovej triede 4 účtovej skupine 47 sa slová “474 – Záväzky z prenájmu“ nahrádzajú slovami „474 – Záväzky z nájmu“.

Čl. II
	Opatrenie Ministerstva financií Slovenskej republiky z 31. marca 2003 č. 4455/2003-92, ktorým sa ustanovujú podrobnosti o usporiadaní, označovaní a obsahovom vymedzení položiek individuálnej účtovnej závierky a rozsahu údajov určených z individuálnej účtovnej závierky na zverejnenie pre podnikateľov účtujúcich v sústave podvojného účtovníctva (oznámenie č. 123/2003 Z. z.) sa mení  a dopĺňa takto: 
1.	V § 3 ods. 2 sa slová „v prílohe č. 3“  nahrádzajú slovami  „v tomto opatrení“.
2.	V § 3 sa  za odsek 2 vkladá nový odsek 3, ktorý znie:
„(3)  V poznámkach účtovnej jednotky, ktorá v bezprostredne  predchádzajúcom účtovnom období účtovala  v sústave jednoduchého účtovníctva  sa uvádzajú  len údaje za bežné účtovné obdobie.“.
	Doterajšie odseky 3 a 4 sa označujú ako odseky  4 a 5.
3.	Za § 4 sa vkladá § 4a, ktorý znie:
„§ 4a
(1) Toto opatrenie sa použije po prvýkrát pre individuálnu účtovnú závierku zostavenú k  31. decembru 2003.
(2) Pri zostavovaní individuálnej účtovnej závierky za rok 2003 sa
a)	v súvahe v stĺpcoch 4 a 6 vykazujú stavy súvahových účtov k 1. januáru 2003 po vykonaní účtovných operácií podľa osobitného predpisu1a)  z dôvodu preradenia zostatkov súvahových účtov a po preradení zostatkov súvahových účtov k 31. decembru 2002 podľa obsahu položiek súvahy,
b)	vo výkaze ziskov a strát  v stĺpci 2 vykazujú zostatky výsledkových účtov k 31. decembru 2002 po ich preradení podľa obsahu položiek výkazu ziskov a strát.“.
Poznámka pod čiarou k odkazu 1a znie:
„1a) § 86 opatrenia č. 23 054/2002-92 (oznámenie č. 740/2002 Z. z.) v znení opatrenia č. 25 167/2003-92 (oznámenie č. 560/2003 Z. z.).“.
      4.  Prílohy č. 1 a 2 sa nahrádzajú prílohami č.  1 a 2 k tomuto opatreniu.
   5. V  prílohe č. 3 sa časť  o údajoch vykázaných na strane aktív súvahy dopĺňa písmenom 
         zc), ktoré znie:
          „zc)  majetku prenajatom formou  finančného prenájmu v poznámkach prenajímateľa, a to
1.	celková  suma dohodnutých platieb ku dňu, ku ktorému sa zostavuje účtovná závierka v členení na istinu u prenajímateľa  a finančný výnos,
2.	suma istiny u prenajímateľa a finančného výnosu  podľa doby splatnosti
                                 2. a. do jedného roka vrátane,
                                 2. b. od jedného  roka do piatich rokov vrátane,
                                 2. c.  viac ako päť rokov.“.
6. V  prílohe č. 3 sa časť  o údajoch vykázaných na strane  pasív  súvahy dopĺňa písmenom  m), ktoré znie:
„m)  majetku  prenajatom formou  finančného prenájmu v poznámkach nájomcu, a to
1.	celková  suma dohodnutých platieb ku dňu, ku ktorému sa zostavuje účtovná závierka v členení na istinu u nájomcu a finančný  náklad,
2.	suma istiny u nájomcu a finančného nákladu  podľa doby splatnosti
2. a. do jedného roka vrátane,
2. b. od jedného  roka do piatich rokov vrátane,
2. c.  viac ako päť rokov.“. 

7.  V prílohe č. 3  časti  o ekonomických vzťahoch účtovnej jednotky a spriaznených osôb   sa vypúšťa  písmeno a). 
Doterajšie písmená b) až d) sa označujú ako písmená  a) až c).

Čl. III
Opatrenie Ministerstva financií Slovenskej republiky zo 17. decembra 2002 č. 23586/2002 - 92, ktorým sa ustanovujú podrobnosti o postupoch účtovania a podrobnosti o usporiadaní, označovaní položiek účtovnej závierky, obsahovom vymedzení položiek a rozsahu údajov určených z účtovnej závierky na zverejnenie pre účtovné jednotky účtujúce v sústave jednoduchého účtovníctva, ktoré podnikajú alebo vykonávajú inú samostatne zárobkovú činnosť, ak preukazujú svoje výdavky vynaložené na dosiahnutie, zabezpečenie a udržanie príjmov na účely zistenia základu dane z príjmov (oznámenie č. 723/2002 Z. z.) v znení opatrenia č. 21378/2003 – 92 (oznámenie č. 468/2003 Z. z.) sa mení a dopĺňa takto:
1. Za § 19 sa vkladá § 19a, ktorý znie: 
„ 19a
Toto opatrenie sa použije po prvýkrát pre účtovnú závierku zostavenú k 31. decembru 2003.“.

2. Príloha sa nahrádza prílohami  č. 1 a 2,  ktoré sú prílohami č. 3 a 4  k tomuto opatreniu.
   
					Čl. IV
	Toto opatrenie nadobúda účinnosť 1. januára 2004.

							          Ivan Mikloš, v.r.
						  podpredseda vlády a minister financií